laion/Wikipedia-Exotic huggingface dataset:
מחאת נכי צה"ל (2021)

מחאת נכי צה"ל היא מחאה שהחלה ב-14 באפריל 2021, כאשר נכה צה"ל איציק סעידיאן הצית את עצמו מול משרדי אגף השיקום במשרד הביטחון בפתח תקווה, ישראל. פרק זה לוקה בחסר. אנא תרמו לוויקיפדיה והשלימו אותו. איציק סעידיאן, נכה צה"ל בן 26, מוכר על ידי משרד הביטחון כנכה צה"ל בעקבות פוסט טראומה ממבצע צוק איתן. סעידיאן לחם בחטיבת גולני מול כוחות חמאס בקרבות בשכונת שג'אעייה בעזה, שם איבד את חברו הטוב בן וענונו בפיצוץ נגמ"ש, ובעקבות כך נגרמה לו טראומה נפשית. לאחר שחרורו פנה לאגף השיקום במשרד הביטחון, שם הכירו באחוזי נכות נמוכים והוא נאבק עבור הכרה רחבה יותר. סעידיאן הצית את עצמו ב-12 באפריל 2021, מול משרדי אגף השיקום במשרד הביטחון ברחוב ז'בוטינסקי בפתח תקווה. הוא פונה לבית החולים שיבא כשמצבו קשה, שם היה מאושפז כשנה וחצי. פרק זה לוקה בחסר. אנא תרמו לוויקיפדיה והשלימו אותו. יום הזיכרון לחללי מערכות ישראל חל יומיים לאחר האירוע. עשרות פצועי צה"ל ומפגינים נוספים הגיעו לעמוד במחאה מול משרדי אגף השיקום, בסמוך למקום בו הבעיר עצמו סעידיאן, במהלך הצפירה. טרם הצפירה יצא לשוחח עם המפגינים מ"מ ראש האגף איתמר גרף, ואף הנחה את עובדי האגף לצאת ולעמוד עימם במהלך הצפירה. בשבוע שלאחר יום הזיכרון הוקם מול משרדי אגף השיקום מאהל מחאה. ב-18 באפריל 2021 חזרו נכי צה"ל להפגין. בהפגנה שנערכה מול בסיס הקריה בתל אביב הפגינו כ-700 איש, שלאחר מכן חסמו את נתיבי איילון. באותו היום הוחלט במשרד הביטחון, לעשות רפורמה מקיפה באגף השיקום. הרפורמה צפויה לכלול את שיפור איכות השירות לנכי צה"ל, מימוש זכויותיהם ויישום תוכנית שתטפל בהלומי קרב ונפגעי פוסט טראומה. לאחר מכן, במשך כשבועיים לא התקיימו הפגנות. ב-5 במאי 2021 בעקבות ההתמהמהות באישור הרפורמה, התחדשה המחאה. נערכה הפגנה מול משרד האוצר בירושלים, במהלכה שברו המפגינים את מחסום כניסת הרכבים למשרד האוצר. ניר דבורי, ‏נכה צה"ל הצית עצמו מול אגף השיקום של משרד הביטחון, באתר ‏מאקו‏, 12 באפריל 2021 שנים שהוא סחב עמו את מותו של בן וענונו ז"ל מאשדוד - עד שהצית את עצמו השבוע, באתר ashdodnet.com מרגש | איציק סעידיאן שוחרר מבית החולים: "מודה לקב"ה ולבית החולים", באתר חדשות 0404, ‏19 ביוני 2022 ניצן צבי כהן, ‏"כולנו איציק סעידיאן": עשרות עמדו בצפירה מול משרדי אגף השיקום בפ"ת, במחאה על היחס לנכי צה"ל, באתר דבר העובדים בארץ ישראל, 14 באפריל 2021 ניצן צבי כהן, ‏נכי צה"ל במאהל המחאה נחושים ומותשים: "השפילו אותנו, דרכו עלינו וירו לנו בגב", באתר דבר העובדים בארץ ישראל, 29 באפריל 2021 ספיר לוי, אמיר בוחבוט‏, מאות נכי צה"ל חסמו את נתיבי איילון עקב סעידיאן: "לא משאירים פצועים מאחור", באתר וואלה, 18 באפריל 2021 לילך שובל, לאחר הפגנת הענק של נכי צה"ל: משרד הביטחון הציג את הרפורמה באגף השיקום, באתר ישראל היום, 18 באפריל 2021 קורין אלבז-אלוש, נכי צה"ל יחכו: הרפורמה באגף השיקום תקועה, באתר ynet, 4 במאי 2021 ענבר טויזר: צ׳אט הכתבים מחסום כניסת הרכבים למשרד האוצר נשבר
קרחון אסטרונאוט

קרחון אסטרונאוט (באנגלית: Astronaut Glacier) הוא קרחון יובלי רחב, בהרי הצלב הדרומי, באזור חוף בורכגרווינק של ארץ ויקטוריה, שבאנטארקטיקה. הקרחון זורם לכיוון דרום - מערב, ונשפך אל קרחון אוויאייטור בסמוך ממערב לחרוט פאראסייט. שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963. שם זה קשור לשמות של קרחונים סמוכים (שמות העוסקים בתעופה וחלל): קרחון קוסמונט, קרחון קוסמונאוט, קרחון אוויאייטור. כל קרחונים אלה הם יובלים של קרחון אוויאייטור. קרחון אסטרונאוט באתר הסקר הגאולוגי של ארצות הברית קרחון אסטרונאוט באתר הגאזט הגאוגרפי של ממשלת ניו זילנד קרחון אסטרונאוט באתר הגאזט האנטארקטי של ממשלת ניו זילנד קרחון אסטרונאוט באתר הגאזט האנטארקטי של ממשלת אוסטרליה קרחון אסטרונאוט באתר הגאזט האנטארקטי המשווה SCAR של ממשלת אוסטרליה קרחון אסטרונאוט באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי מידע על מקור השם
עונת 2021/2022 בליגה הלאומית

עונת 2021/2022 בליגה הלאומית היא העונה ה-23 של הליגה הלאומית כליגה השנייה בחשיבותה בכדורגל בישראל. לקראת עונה זו הצטרפו לליגה הלאומית הפועל כפר סבא ובני יהודה תל אביב, אשר ירדו מליגת העל, והפועל אשדוד ומכבי בני ריינה, אשר עלו מליגה א'. בסיום העונה העפילו מכבי בני ריינה וסקציה נס ציונה לליגת העל ואילו בית"ר תל אביב בת ים והפועל רעננה נשרו לליגה א'. הליגה כוללת 16 קבוצות. על ניצחון במשחק מוענקות שלוש נקודות, ואילו על תיקו מוענקת נקודה אחת. על הפסד לא מוענקות נקודות כלל. הליגה מורכבת משני שלבים: בשלב הראשון משחקות ביניהן הקבוצות במסגרת שני סיבובים בני 15 משחקים כל אחד – 30 מחזורים בסה"כ. כך יוצא שכל קבוצה משחקת שני משחקים נגד כל אחת משאר הקבוצות – משחק בית ומשחק חוץ. בשלב השני, הליגה מחולקת ל-2 בתים, על פי מיקום הקבוצות בתום השלב הראשון: פלייאוף עליון (8 הקבוצות שבמקומות 1–8) ופלייאוף תחתון (8 הקבוצות שבמקומות 9–16). הקבוצות בכל בית משחקות בינן לבין עצמן. קבוצות הליגה הלאומית   בית"ר תל אביב בת ים בני יהודה תל אביב הפועל אשדוד הפועל כפר סבא הפועל רמת השרון הפועל פתח תקווה הפועל עכו הפועל עפולה הפועל ראשון לציון הפועל רמת-גן גבעתיים הפועל רעננה מ.ס. כפר קאסם מכבי בני ריינה 'מכבי אחי נצרת' 'סקציה נס ציונה' הפועל אום אל-פחם להלן הקבוצות שמשתתפות בליגה הלאומית בעונת 2021/2022: הפועל אום אל פחם צפויה לפתוח את העונה מחוץ לאצטדיון השלום. הפועל אכסאל הורדה לליגה א' אחרי שלא עמדה בהתחיבויות הכספיות. בסיום העונה נערך משחק מבחן לליגה הלאומית בין הפועל ראשון לציון לבין הפועל כפר שלם שסיימה במקום השני בליגה א' במחוז דרום וניצחה את מ.ס. טייבה ממחוז צפון במשחק הגמר של פלייאוף העלייה בליגה א'. במשחק ניצחה הפועל ראשון לציון 1-3 את כפר שלם ונשארה בליגה הלאומית. רז זהבי, ‏רומן זולו פוטר מהפועל רעננה, אלי כהן מונה, באתר ערוץ הספורט, 24 באוקטובר 2021
הלסטון (מיני-סדרה)

"הלסטון" (באנגלית: Halston) היא מיני-סדרת דרמה ביוגרפית אמריקאית על חייו של מעצב האופנה הלסטון, המבוססת על הספר "Simply Halston" מאת סטיבן גיינס, בכיכובו של יואן מקגרגור המגלם את דמותו של הלסטון. המיני-סדרה עלתה לשידור בשירות הזרמת המדיה "נטפליקס" ב-14 במאי 2021. יואן מקגרגור – רוי הלסטון רורי קאלקין – ג'ואל שומאכר רבקה דבאן – אלזה פרטי סאליבן ג'ונס – אד אוסטין דייוויד פיטו – ג'ו יולה קריסטה רודריגז – לייזה מינלי ג'יאנפרנקו רודריגז – ויקטור הוגו ביל פולמן – דייוויד מהוני קלי בישופ – אלינור למברט ורה פרמיגה – אדל בינואר 2019 הוכרז כי אולפני לג'נדרי וקילר פילמס שוקדות על פיתוח מיני-סדרה שתתחקה אחר קורות חייו של מעצב האופנה רוי הלסטון ותבוסס על הספר "Simply Halston" מאת סטיבן גיינס. עוד הוכרז כי יואן מקגרגור יגלם את דמותו של הלסטון ועלילת המיני-סדרה תיכתב על ידי היוצר שר וייט ותבוים על ידי דניאל מינהאן. בספטמבר 2019, חשף ראיין מרפי בפני מגזין "טיים" כי הוא חתום על הפקת המיני-סדרה כמפיק בפועל וכי המיני-סדרה הוזמנה על ידי נטפליקס במסגרת העסקה שלו איתה. ב-18 בפברואר 2020, מרפי הודיע באמצעות פוסט (שנמחק מאז) בחשבון האינסטגרם הפרטי שלו כי בנוסף למקגרגור, צוות השחקנים כולל גם את קריסטה רודריגז, רורי קאלקין, רבקה דבאן, סאליבן ג'ונס, דייוויד פיטו, וג'יאנפרנקו רודריגס. ב-23 באפריל 2021, דווח כי המיני-סדרה עתידה לעלות לשידור בכל הפלטפורמות של שירות הזרמת המדיה "נטפליקס" ב-14 במאי 2021. "הלסטון", במסד הנתונים הקולנועיים IMDb (באנגלית) "הלסטון", באתר נטפליקס "הלסטון", באתר Rotten Tomatoes (באנגלית) "הלסטון", באתר Metacritic (באנגלית) חן חדד, "הלסטון": בסופה של הסדרה קשה שלא להרהר בדמיון בין היוצר לדמות שבמרכזה, באתר הארץ, 18 במאי 2021 Andreeva, Nellie (January 9, 2019). "'Simply Halston' Limited Series Starring Ewan McGregor As Famed Designer In Works At Legendary Television". Deadline Hollywood. Retrieved April 20, 2021. Dino-Ray, Ramos (September 3, 2019). "Ryan Murphy Adds 'A Chorus Line', Halston Miniseries With Ewan McGregor and Warhol Docuseries To Robust Netflix Slate". Deadline Hollywood. Retrieved April 20, 2021. Michael, Cuby (February 18, 2020). "EWAN MCGREGOR TRANSFORMS INTO FASHION LEGEND IN RYAN MURPHY'S 'HALSTON' TEASER". Nylon. Retrieved April 20, 2021. Petski, Denise (April 23, 2021). "'Halston': Ryan Murphy's Netflix Limited Series Gets Premiere Date, First-Look Photos". Deadline Hollywood. Retrieved April 23, 2021.
עונת 2021/2022 בליגה הלאומית בכדורסל

עונת 2021/2022 בליגה הלאומית בכדורסל הייתה העונה ה-56 של הליגה השנייה בחשיבותה בכדורסל בישראל. עקב ביטול עלייתה של אליצור נתניה גם בעונה זו שחקו 15 קבוצות, 11 קבוצות ששיחקו בליגה בעונה הקודמת, ואליהן הצטרפו היורדת מליגת העל, עירוני נהריה ומכבי חיפה ושתי העולות מהליגה הארצית, מכבי מעלה אדומים והפועל מגדל העמק-יזרעאל. שיטת המשחקים בעונה זו הייתה זהה לעונה הקודמת (למעט הפלייאוף) כאשר כל קבוצה נפגשה לצמד מפגשים מול כל יריבה בשיטת בית-חוץ סך הכל 28 לכל קבוצה, בסיום העונה הסדירה חולקה הליגה לשתיים, כאשר הקבוצות במקומות 1–8 העפילו לפלייאוף העליון, והקבוצות במקומות 9–15 התחרו בסיבוב פנימי נוסף בפלייאוף התחתון. 8 הקבוצות שהעפילו משלב העונה הסדירה התמודדו בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). בסדרת הטוב מחמש, כשהקבוצה המדורגת גבוה יותר אירחה את המשחק הראשון והשלישי (במידת הצורך), המדורגת נמוך יותר אירחה את המשחק השני והרביעי (במידת הצורך). ארבע המעפילות משלב רבע הגמר התמודדו בסדרת הטוב מחמישה כשהקבוצה המדורגת גבוה יותר אירחה את המשחק הראשון והשלישי המדורגת נמוך יותר אירחה את המשחק השני והרביעי (במידת הצורך). המנצחת בסדרה הראשונה (מקום ראשון-מקום שמיני) התמודדה נגד המנצחת בסדרה הרביעית (מקום רביעי-מקום חמישי) ואילו המנצחת בסדרה השנייה (מקום שני-מקום שביעי) התמודדה נגד המנצחת בסדרה השלישית (מקום שלישי-מקום שישי) שתי המנצחות בסדרות חצי הגמר העפילו לגמר ושם התמודדו בסדרת הטוב מחמישה כשהקבוצה המדורגת גבוה יותר אירחה את המשחק הראשון והשלישי והמדורגת נמוך אירחה את המשחק השני. עקב המחלוקות בין איגוד הכדורסל לבין מנהלת הליגה מספר העולות לליגת העל טרם ידועה. במצטיין זכה השחקן שלו לוגשי. שבע הקבוצות שסיימו את הליגה במקומות 9–15 התמודדו בסיבוב פנימי אחד בשיטת ליגה הכולל שישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זכו לארח שלושה משחקי בית. שתים או שלוש הקבוצות האחרונות ירדו לליגה הארצית. כאשר הוועדה המקצועית של איגוד הכדורסל המליצה על כ-3 יורדות אך תקנון האיגוד וספר המשחקים של האיגוד סותרים החלטה זו. במקרה של שוויון נק' למגדל העמק/יזרעאל יתרון פנימי אל מול מכבי אשדוד במקרה של שוויון נק' להפועל רמת גן-גבעתיים יתרון פנימי אל מול מגדל העמק/יזרעאל במקרה של שוויון נק' למכבי אשדוד יתרון פנימי אל מול הפועל רמת גן-גבעתיים במספר מחזורים לא פורסמה חמישייה עקב פיצול המחזור מידע מאתר איגוד הכדורסל רועי כהן, ‏סופית: אליצור נתניה תשחק בליגה הלאומית, באתר ערוץ הספורט, 5 בספטמבר 2021 אולם הקבוצה לא יכול לארח משחקים בליגה הלאומית הוועדה המקצועית של איגוד הכדורסל התכנסה היום (שלישי), והחליטה כי בסוף העונה הנוכחית שלוש קבוצות תרדנה לליגה הארצית. עוד החליטה הוועדה כי סדרת הגמר בליגה הלאומית תהיה בשיטת הטוב מחמישה משחקים, ללא כל קשר לכמות העולות. אריה ליבנת, "זה מגוחך": בקרב בין המינהלת לאיגוד הכדורסל, המפסידות העיקריות הן הקבוצות, באתר הארץ, 3 באפריל 2022 ספר המשחקים של איגוד הכדורסל לעונת 2021/22 עמוד 13 סעיף 2 תקנון היסוד של איגוד הכדורסל עמודים 23 ו-24 סעיף 15 [מכבי הוד השרון ירדה לליגה הארצית במחזור ה-28 של הליגה הסדירה בעקבות פער משחקים מן המקום ה-12 ונחיתות במפגשים מול כל קבוצות הליגה]
סטיוארט בינגהאם

סטיוארט בינגהאם (באנגלית: Stuart Bingham; נולד ב-21 במאי 1976) הוא שחקן סנוקר מקצועני אנגלי. אלוף העולם בסנוקר לשנת 2015 ואלוף טורניר המאסטרס לשנת 2020. בשיאו דורג במקום השני בעולם בדירוג שחקני הסנוקר העולמי (מאי 2015-מרץ 2017). נכון לספטמבר 2024, מדורג במקום ה-23 בעולם. בינגהאם החל את הקריירה המקצוענית שלו בשנת 1998 כשהיה בן 22. בתחילת דרכו לא נחל הצלחות רבות, והצליח לזכות בתחרויות שוליות בלבד. הצלחתו הגדולה הגיעה לאחר זמן רב, בשלב מאוחר בקריירה, כאשר בשנת 2011, בגיל 35 זכה בטורניר גולדפילדס הפתוח של אוסטרליה (Australian Goldfields Open), שם ניצח את מארק ויליאמס בגמר מותח בתוצאה 8–9. הייתה זו הפעם הראשונה בה הגיע לגמר של טורניר דירוג, וגם הפעם הראשונה בה זכה בטורניר דירוג. בשנת 2014 קטף את תואר הדירוג השני שלו, כשזכה בטורניר המאסטרס של שאנגחאי, שם ניצח בגמר את מארק אלן בתוצאה 3–10. בשנת 2015, בניגוד לכל התחזיות והסיכויים בסוכנויות ההימורים, זכה באליפות העולם כשבדרך הצליח לעבור שחקנים חזקים ובכירים: בשמינית הגמר ניצח את גריים דוט, ברבע הגמר ניצח את רוני או'סאליבן, ובחצי הגמר ניצח את ג'אד טראמפ. בגמר פגש את שון מרפי וניצח בתוצאה 15–18. בעקבות זכייתו באליפות העולם, טיפס בינגהאם למקום השני בדירוג העולמי, שם שהה במשך 22 חודשים. בשנת 2020 הגיע לגמר טורניר המאסטרס שם ניצח את אלי קרטר בתוצאה 8–10. בכך הפך לשחקן המבוגר ביותר שזכה בטורניר באותה עת, ובמקביל גם רשם זכייה שנייה בטורניר של הכתר המשולש. עד כה זכה בינגהאם בשישה תוארי דירוג, ארבעה תוארי דירוג מינוריים, ובשמונה תארים ללא דירוג. בינגהאם השלים תשעה רצפים מקסימליים רשמיים של 147 נקודות, ומדורג רביעי בכל הזמנים בקטגוריה זו - לאחר רוני או'סאליבן (15), ג'ון היגינס (12) וסטיבן הנדרי (11). כמו כן, השלים 592 רצפים רשמיים של מאה נקודות ומעלה. בשנת 2018 התגלה כי בינגהאם עבר על חוקי איגוד הסנוקר העולמי לפיהם חל איסור מוחלט על שחקני סנוקר פעילים להמר על משחקי סנוקר. בעקבות התקרית, נקנס בינגהאם ב-20,000 פאונד והושהה מתחרויות למשך חצי שנה. חלק מההימורים כללו משחקים בהם נטל חלק, אך לא נמצאו הוכחות להטיית משחקים. רווחיו של בינגהאם מענף הסנוקר עומדים על מעל 3.5 מיליון פאונד. בינגהאם בעל יכולת מרשימה בבניית רצפים גבוהים והוא מדורג במקום ה-11 בכל הזמנים במספר הרצפים מעל 100 נקודות. בעבר, היה נחשב לשחקן אפור בעל משחק עצור ונטול יצירתיות, אך כשהחל לזכות בטורנירים משמעותיים, השתפר משחקו פלאים ואף על פי שאינו מציג משחק וירטואוזי וסוחף כמו או'סאליבן וטראמפ, הוא הפך לשם מרתיע בהתמודדויות הודות לאופיו העקשני והתחרותי. הוא שחקן מאוזן בעל סגנון רציף וזורם המחשב היטב את מהלכיו ומסתמך על משחק סולידי וממושמע. בעברו, היה שחקן גולף חובבן אשר לקח חלק במספר טורנירים. לבסוף החליט לוותר על הגולף כמעט לחלוטין ולהתמקד בקריירת הסנוקר. נשוי ואב לשלושה. מדיה וקבצים בנושא סטיוארט בינגהאם בוויקישיתוף אתר האינטרנט הרשמי של סטיוארט בינגהאם (באנגלית) סטיוארט בינגהאם, ברשת החברתית אקס (טוויטר) סטיוארט בינגהאם, באתר ה-WST מקל הקסמים: סיפור האגדה של סטיוארט בינגהאם, באתר ערוץ הספורט, 6 במאי 2015 https://m.ynet.co.il/Articles/5663001, סטיוארט בינגהאם זכה במאסטרס, באתר Ynet, ‏20.1.2020 100+ Centuries
חורבת ניסיה

חורבת ניסיה היא אתר ארכאולוגי בתחומי היישוב פסגות בהרי בנימין. דעת מיעוט במחקר מזהה את האתר עם העיר המקראית העי. שטחו של האתר הוא כ-15 דונם, ועל פי ההערכות חיו בו כ-400 נפש. באתר נמצאו שרידי יישוב כנעני, בהם במה שנשתמרה היטב. היישוב היה מיושב גם בתקופה הישראלית, בתקופת בית שני ובתקופה הביזנטית, ואולי אף מאוחר מכך. באתר קיימים שרידי מבנים, מערות קבורה, יקב, שני מקוואות טהרה חשמונאיים, בית בד ואולי גם שרידי חומה. בצפון-מערב האתר נמצאת מערת מסתור מימי מרד בר כוכבא. עיקר הממצאים באתר הם מתקופת הברזל ומתקופת בית שני. באתר נתגלו תכשיטים, חרפושיות מצריות, צלמיות, כלי נשק וכלי חרס החל מתקופת הברונזה התיכונה. כמו כן, נמצא מטבע מימי המרד הגדול. בצדו האחד נכתב "שנת שתיים" ומוטבע ציור של אמפורה, ועל צדו השני נכתב "לחירות ציון" לצד ציור של עלה גפן. המטבע מופיע כיום בסמלו של יקב פסגות שמיקומו המקורי היה בסמוך לאתר, והעתק שלו מוטבע על חלק מיינות היקב. נמצא גם מטבע מימי אדריאנוס. הממצאים הניידים נמצאים כיום במוזיאון רוקפלר. סמוך לאתר הארכאולוגי נבנתה בריכת אגירה לרחצה, הנקראת "עין יוסף", על שמו של יוסף בן-יוסף, תושב פסגות. החל משנת 1979 חפרה את האתר משלחת חוקרים אמריקנית בראשות ד"ר דייוויד ליווינגסטון. המשלחת חפרה את האתר במשך 16 עונות חפירה, עד שנת 2002. לדעת ליווינגסטון, חורבת ניסיה היא העיר המקראית העי. זיהוי זה מסתמך בראש ובראשונה על מיקומה הגאוגרפי של העי שנמצאת מזרחית לבית אל המקראית, כמתואר במסע אברהם ובספר יהושע. ליווינגסטון חלק על הזיהוי המקובל של בית אל המקראית בכפר ביתין הצפוני לחורבת ניסיה, וזיהה אותה דווקא בעיר הפלסטינית אל-בירה. באתר ישנם ממצאים המעידים על יישוב כנעני מתקופת הברזל, עובדה היכולה להלום את הזיהוי. רוב החוקרים לא קיבלו את זיהויו של ליווינגסטון. בין הטיעונים לשלול את מיקומה של העי בחורבת ניסיה הם: זיהויה של בית אל בביתין ולא באל-בירה; הכפר קטן מכדי להלום את התיאור המקראי על 35,000 לוחמים ו-12,000 נופלים; מהפסוקים עולה כי העי הייתה עיר מרכזית שהיו לה עיירות לוויין; המקרא מספר כי העי נשרפה ואילו באתר אין עדויות לשריפה, היעדר חומות בצורות ושערים, ועוד. עם זאת, ליווינגסטון המשיך לטעון כי חורבת ניסיה היא העי, ופרס את טענותיו בספר. למרות אי-ההסכמה הגורפת עם הזיהוי של ליווינגסטון, במקרים רבים מוצג המקום כ"אתר העי" (כולל בשלט הכניסה לאתר). סמוך לאתר הוקמה שכונה של היישוב פסגות המכונה "מבוא העי" או "שכונת העי". בשלטי ההכוונה הרשמיים נקרא האתר "הכפר העברי הקדום". דייוויד ליווינגסטון, Khirbet Nisya 1979-1986: a Report on six Seasons of Excavation, 1989 (באנגלית). מדיה וקבצים בנושא חורבת ניסיה בוויקישיתוף מידע על חורבת ניסיה בקטלוג הספרייה הלאומית הכפר העברי הקדום (חורבת ניסיה), אתר GoBimyamin חפירות "העי" בחורבת ניסיה באתר עמוד ענן. חורבת ניסיה בישוב פסגות, סרטון בערוץ "עופרים טיולים", באתר יוטיוב (אורך: 00:59), 14 בנובמבר 2012 בבת העי כתבה מתוך עלון "ארץ בנימין" של מועצה אזורית מטה בנימין. עלון מידע על האתר מטעם היישוב פסגות (באנגלית). על הספר Khirbet Nisya, באתר של ד"ר ליווינגסטון (באנגלית) המערה והמטבע באתר יקב פסגות 1925 - 2013 ספר בראשית, פרק י"ב, פסוק ח' ספר יהושע, פרק ז', פסוק ב' ספר יהושע, פרק ח', פסוק א': "רְאֵה נָתַתִּי בְיָדְךָ אֶת מֶלֶךְ הָעַי וְאֶת עַמּוֹ וְאֶת עִירוֹ וְאֶת אַרְצוֹ". ספר יהושע, פרק ח', פסוק כ"ח
צ'אקוואק

צ'אקוואק (בפרסית: هواپیمای آموزشی-شناسایی چکاوک (בתרגום לעברית: מטוסי הדרכה - זיהוי צ'אקוואק), באנגלית: Chakavak) הוא מטוס אולטרה, המוגדר כמטוס אימון-סיור. שלושה מטוסי אולטרה-קלים מתוצרת בית הצטרפו ב-3 בדצמבר 2019 לצי התעופה של חיל הים האיראני בעיר הנמל בדרום בנדר עבאס. מחיר הבנייה של מטוס זה הוא 195,000 אירו. המטוסים תוכננו ונבנו על ידי חברה מבוססת ידע. המטוסים החדשים שכונו "צ'אקוואק" הצטרפו לצי של חיל הים בטקס שנערך בבנדר עבאס במקביל לשבוע הצי שהתקיים בבנדר עבאס בנוכחות מפקד חיל הים אדמירל חוסיין חנזאדי (אנ'). הצי האיראני חשף שבשנים האחרונות הצטייד בציוד צבאי חדש תוצרת בית לרגל יום הצי. מפקד חיל הים של הרפובליקה האיסלאמית אמר בטקס: "בחיל הים היו סדרת מטוסים קלים בשנים הראשונות של המהפכה, שרבים מהם ננטשו לאחר המהפכה, אם הצורך הזה לא היה נענה, זה היה יוצר הרבה בעיות. כיום נוסף ציוד לחימה אלקטרונית לחיל הים, חלק מהלחימה האלקטרונית בחוף וחלק מהלוחמה האלקטרונית הימית. חנזאדי הוסיף: "הפוטנציאל למלחמה אלקטרונית יעבור מחוף לים ויפתח אזורים חדשים להתעמת עם האויב וליצירת הרתעה. אז הערך של פיקוח על לוחמה אלקטרונית הוא ערך אסטרטגי עבור חיל הים, ואנחנו מצפים לראות קפיצה משמעותית במרחב הזה". מטוס ה-"צ'אקוואק" מסוגל לטוס בגובה של 14,000 רגל מעל פני הים במשך כארבע וחצי שעות במהירות של 280 קמ"ש למטוס הצ'אקוואק מנוע בודד. במטוס שני מושבים. משקל המטוס 500 ק"ג במהלך הטיסה ו 750 ק"ג בזמן ההמראה. "צ'אקווק" "צ'אקווק" "צ'אקווק" "צ'אקווק" "צ'אקווק" "צ'אקווק" "צ'אקווק" "צ'אקווק" "צ'אקווק" "צ'אקווק" "צ'אקווק" חיל הים האיראני מדיה וקבצים בנושא צ'אקוואק בוויקישיתוף צ'אקוואק, סרטון באתר יוטיוב שלושה מטוסי צ'אקוואק סופחו לשדה התעופה נדאג'ה (פרסית) shabestan.ir/detail/News shabestan.ir/detail/News מטוסי סיור חדשים מתוצרת מקומית צ'אקוואק הועברו לחיל הים האיראני navyrecognition.com/index.php/news/defence-news/2019/december/7768-new-local-made-reconnaissance-aircraft-chakavak-were-delivered-to-iranian-navy שלושה מטוסי צ'אקוואק הצטרפו לחיל הים האיראני en.mehrnews.com/photo/153007/3-Chakavak-planes-join-Army-Navy שלושה מטוסים ביתיים-אולטרה-קלים מצטרפים לצי הים (צי-תעופה) של איראן tasnimnews.com/en/news/2019/12/03/2152394/3-homegrown-ultralight-aircraft-join-iran-navy-s-aviation-fleet צ'אקוואק globalsecurity.org/military/world/iran/chakavak ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
דיוניסיו אגואדו

דיוניסיו אַגוּאַדוֹ (בספרדית: Dionisio Aguado‏; 8 באפריל 1784 – 29 בדצמבר 1849) היה נגן גיטרה קלאסית ומלחין ספרדי. נולד במדריד, למד עם מיגל גרסיה. ב-1825 ביקר אגואדו בפריז, שם פגש והתחבר עם חברו לדירה פרננדו סור. עבודתו הגדולה של אגואדו "Escuela de Guitarra" היא מדריך ללימוד נגינה בגיטרה. המדריך עדיין מודפס היום. ב"אסקולה" מתאר אגואדו את שימושו בציפורני האצבעות ביד ימין בנוסף לשיטותיו האחרות לנגינת גיטרה. עבודותיו האחרות של אגואדו כללו "Trois Rondos Brillants" (Opus 2), "Le Menuet Affandangado" (Opus 15), Fandango Varie" (Opus 16), Rondo In A Minor. עבודותיו המתקדמות יותר דורשות יכולות וירטואוזיות ומתיחות ביד שמאל אשר כמעט בלתי אפשריות. אגואדו חזר למדריד ב-1838 ונפטר בגיל 65. מדיה וקבצים בנושא דיוניסיו אגואדו בוויקישיתוף דיוניסיו אגואדו, באתר ספוטיפיי דיוניסיו אגואדו, באתר AllMusic (באנגלית) דיוניסיו אגואדו, באתר MusicBrainz (באנגלית) דיוניסיו אגואדו, באתר Discogs (באנגלית) ביוגרפיה של אגואדו (באנגלית) רשימת יצירות (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
סימנס דזירו

סימנס דזירו (Siemens Desiro) היא סדרת מערכי קרונועים חשמלים (EMU) או בעלי מנוע דיזל (DMU), שפותחה על ידי חטיבת התחבורה של חברת סימנס. הסדרה כוללת מספר דגמים עיקרים: Desiro Classic ,Desiro ML ,Desiro UK ,Desiro City והחדשים יותר Desiro HC ו-Desiro RUS. הרכבות מהדגמים האלה פועלות בעיקר כרכבת פרוורית. רכבות מסדרת סימנס דזירו הן בעלות יכולת האצה המהירה, מה שהופך אותן למתאימות לפעילות בקוים עם מרחקים קצרים בין תחנות. תכנון מודולרי של הסדרה מאפשר לסימנס לספק מערכים בהתאם לדרישות לקוחות במדינות שונות, לכן הדגמים של סימנס דזירו הפכו לנפוצים במדינות רבות באירופה. השם של הסדרה Desiro נוצר מהמילה האנגלית desire שמשמעותו חֵשֶׁק. רוב מערכי הסדרה מיוצרים במפעלי סימנס בעיר קרפלד, גרמניה. נסיעות מבחן ונסיעות קבלה מתבצעות במתחם ניסוי רכבתי וגברג-וילדנראת (אנ') של החברה. הדגם המקורי והראשוני של דזירו. המערכים מהדגם הזה נבנו בין השנים 1998–2008. קיים בגרסה עם מנוע חשמל או מנוע דיזל. דגם Desiro MainLine הוא גרסת דזירו עם הנעה חשמלית המיועדת לקוים אזורים וקווי S-Bahn במדינות של מרכז אירופה. ביוני 2016 סימנס הציגה את Siemens Mireo כיורשת של Desiro ML. הממלכה המאוחדת – Desiro UK היא גרסת רכבות DMU ו-EMU המיועדת לשוק הבריטי עבור מפעילי רכבת שונים. תאילנד – בהתבסס על Class 360/2 הבריטית, שתי גרסאות של Desiro UK פותחו עבור קו הרכבת בין נמל התעופה סוברנבהומי לבין בבנגקוק בתאילנד. הממלכה המאוחדת – פיתוח המשך של דזירו בריטניה, סימנס הציגה את דסירו סיטי ב־23 ביולי 2009. שווייץ – רכבות RABe 514 של חברת הרכבות הפדרלית השווייצרית. Desiro HC ‏(HC במשמעות: High Capacity – קיבולת גבוהה) הוצג לראשונה על ידי סימנס בתערוכה Innotrans, בשנת 2014. רכבת מהדגם הזה מורכבת ממערך אחד או יותר, כאשר בכל מערך מספר קרונות. הקרונות הראשון והאחרון בכל מערך הם קרונות ניהוג ממונעים חד קומתיים (קרונועים) וקרונות הביניים הם דו-קומתיים ואינם ממונעים. גרמניה – דויטשה באן ישראל – רכבת ישראל, ב־2017 הוזמנו מסימנס 330 קרונות עם הזנה חשמלית. הרכבות אמורות להיות מורכבות ממערכים בני 4 או 6 קרונות. מערך קרונועים מדגם דזירו HC בדיור בתחנת רכבת תפעולית משמר איילון מערך קרונועים מדגם דזירו HC בדיור בתחנת רכבת תפעולית משמר איילון קרונוע סימנס דזירו HC בתחנת הרכבת נבון, 2024 מערך במהלך נסיעת המבחן הראשונה בלולאת השרון עובר במשולש ראש העין, נובמבר 2021 מערך 4+6 נוסע מעל גשר הרכבת מעל עמק איילון, יולי 2022 קרונועים חשמליים של סימנס מסוג Desiro HC במוסך באשקלון מדיה וקבצים בנושא סימנס דזירו בוויקישיתוף
בית הכנסת הגדול

האם התכוונתם ל... בישראל: בית הכנסת הגדול (בני ברק) בית הכנסת הגדול (הרצליה) בית הכנסת הגדול (חדרה) בית הכנסת הגדול (חיפה) בית הכנסת הגדול (ירושלים) בית הכנסת הגדול (נס ציונה) בית הכנסת הגדול (עפולה) בית הכנסת הגדול (פתח תקווה) בית הכנסת הגדול (ראשון לציון) בית הכנסת הגדול (רמת גן) בית הכנסת הגדול (רעננה) בית הכנסת הגדול (תל אביב) בית הכנסת הגדול של חסידי ברסלב ביבנאל בעולם: בית הכנסת הגדול של אמסטרדם בית הכנסת הגדול של בודפשט בית הכנסת הגדול של בוקרשט בית הכנסת הגדול של בורדו בית הכנסת הגדול בברנו בית הכנסת הגדול של גרודנו בית הכנסת הגדול (וינה) בית הכנסת הגדול של ורשה (טלומצקה) בית הכנסת הגדול של טביליסי בית הכנסת הגדול של ליון בית הכנסת הגדול (לודז') בית הכנסת הגדול של נירנברג בית הכנסת הגדול (סידני) בית הכנסת הגדול של פילזן בית הכנסת הגדול של פירנצה בית הכנסת הגדול של צ'רנוביץ בית הכנסת דה לה ויקטואר (בית הכנסת הגדול של פריז) בית הכנסת הגדול (קטוביץ) בית הכנסת הגדול של רומא בית הכנסת הגדול של תוניס בית הכנסת הגדול של וילנה בית הכנסת החדש בית הכנסת הישן בית הכנסת מאיור